# Fotografia (Imatge i Expressió)/El procés fotogràfic: obtenció de fotografies
## LA FOTOGRAFIA

Fotografia->Procediment que permet d'obtenir, per mitjà de la llum (o d'altres radiacions electromagnètiques) i de substàncies químiques, imatges permanents d'un objecte, sobre superfícies convenientment preparades. Els elements imprescindibles per a fer una fotografia són, essencialment, el material sensible, la càmera fotogràfica i el laboratori fotogràfic, que presenten característiques força variables. Segons que el material sensible emprat permeti l'obtenció d'imatges en color o només en blanc i negre, hom parla de fotografia en color i de fotografia en blanc i negre, respectivament. Si el tractament de la imatge és realitzat, a l'interior de la càmera fotogràfica, immediatament després de fer l'exposició, hom parla de fotografia instantània. En els seus diferents vessants, la fotografia ha estat aplicada al lleure, a la tècnica, a la indústria i a la ciència. Entre les especialitats concretes que n'han estat desenvolupades, cal destacar la fotografia aèria, la fotografia espacial, la fotomicrografia, la fotografia d'alta velocitat, la fotografia estrioscòpica, la fotografia a intervals, la fotogrametria, la radiografia, la termografia i l'holografia.

### Avantatges de les càmeres digitals

Com que les càmeres digitals no necessiten pel·lícula fotogràfica ni obliguen a revelar els negatius, resulten molt més còmodes per a la majoria d'usuaris: les fotografies es poden veure al moment, retocar fàcilment, compartir virtualment, imprimir des de casa o en botigues especialitzades en un bon paper fotogràfic... Gràcies a les targetes de memòria, en una càmera digital sovint hi caben centenars d'instantànies, moltes més que no les que es poden fer amb un carret convencional. Tot això ens permet fer fotos a dojo, no cal que siguem tan primmirats ni selectius amb els nostres clics. Per això, les càmeres digitals són ideals per a dur-les a les vacances o a les festes amb els amics i fer tantes fotografies com es vulgui.

### Impressores digitals

El ISO, abans conegut com ASA és la sensibilitat que pot tenir una pel·lícula o un sensor a la llum. Les càmeres digitals tenen un rang de ISO que normalment va de 100 a 400, però en càmeres professionals podem trobar rangs de ISO 50 a 3200. Entre major sigui el nombre significa que la càmera necessita menys llum per a prendre una foto, és a dir, una foto que normalment no es podria prendre amb ISO 100 per falta de llum, es pot prendre si utilitzem un ISO 400. El desavantatge d'utilitzar un ISO elevat és que la imatge que obtindrem serà una imatge amb soroll digital, en moltes ocasions aquest soroll pot ser reduït considerablement per mitjà de filtres reductors de soroll utilitzats en aplicacions per a retocar i post-processar fotografies.

## Referències

* ↑ http://www.enciclopedia.cat/fitxa_v2.jsp?NDCHEC=0110071
* ↑ http://www20.gencat.cat/portal/site/JoveCat/menuitem.112de917c18fccd274d7ed42b0c0e1a0/?vgnextoid=2a0175a264c21110VgnVCM1000000b0c1e0aRCRD&vgnextchannel=2a0175a264c21110VgnVCM1000000b0c1e0aRCRD&vgnextfmt=detall&contentid=c20e01f79845b110VgnVCM1000008d0c1e0aRCRD
* ↑ http://www.memoflores.com/abc/iso.html